Lozice

Vilaĝo Lozice situas en Ĉeĥio, regiono Pardubice, distrikto Chrudim, en milde ondoforma regiono en valo de la rivero Novohradka, 3 km norde de la urbo Luže, 8 km oriente de la urbo Chrast. Vivas ĉi tie  ().

 Historio 
Pri malgranda vilaĝo Lozice estas la unua skriba mencio jam el la jaro 1131, kiam en nedatita dokumento, pere de kiu episkopo el Olomouc Jindřich la 2-a, nomata Zdík, verŝajne filo de ĉeĥa kronikisto Kosmas, konsente de papo Inocenc la 2-a, Majenca arĥiepiskopo kaj metropolito Adalbert la 1-a kaj de ĉeĥa princo Soběslav la 1-a transigas katedron de episkopejo Olomouc el la preĝejo de Sankta Petro en nove konstruitan templon de Sankta Venceslao. La templo estis konsekrita la 30-an de junio 1131 kaj la episkopo ekipis la novan katedron ankaŭ per sufiĉa havaĵo, inter aliaj per aĉeto de la vilaĝo Lozice. Per tio nerekte estas konfirmita tiama ekzisto de Lozice.

Fine de la 14-a jarcento Lozice jam ne estis en havaĵo de la katedro, sed ĝi apartenis al sinjorejo Rychmburk. Atestas pri tio enigo en landaj tekoj el la jaro 1392 per kiu Smil Flaška el Pardubice transigas la sinjorejon Rychmburk, urbojn Skuteč, Hlinsko kaj Svratka kaj 58 vilaĝojn al Otta el Bergov kaj Boček el Kunštát. Inter nomataj vilaĝoj estas ankaŭ Lozice "ĉe vadejo" (komprenu trans rivero Novohradka). La vadejo eble estis uzata ĝis la jaro 1886, kiam estis konstruita ŝtona ponto kun tri arkoj, kiu estas protektata kultura memorindaĵo.

La sinjorejo Rychmburk, ĉiam kun vilaĝo Lozice, poste apartenis al diversaj posedantoj ĝis la jaro 1850, kiam ĝi apartenis al familiaro Thurn-Taxis kaj kiam la patrimonia administrado estis anstataŭigita per nova administrado ŝtata.

La nomo Lozice verŝajne devenas de ĉeĥa (slava) vorto "loza" signata vergaĵon, plej ofte salikan aŭ vinberan.

 Bibliografio 
 Marek Podhorský: Pardubický kraj. Eldonis freytag & berndt, eldonejo en Prago en j. 2004.

 Eksteraj ligiloj 
 Oficialaj paĝoj de la vilaĝo  
 Paĝaro de Asocio de komunumoj Košumberk  
 Mapo

Kategorio:Vilaĝoj en distrikto Chrudim
Kategorio:Municipoj en distrikto Chrudim